Džabalija

Džabalija () – miestas Palestinoje, Gazos Ruožo šiaurinėje dalyje, 4 km į šiaurę nuo Gazos miesto. Šiaurės Gazos muchafazos centras. 172 700 gyventojų (2017).

Į šiaurę nuo miesto įsikūrusi Džabalijos pabėgėlių stovykla, kurioje glaudžiasi apie 113 tūkst. žmonių.UNRWA Jabalia Camp

 Archeologija 
Didelės VIII a. kapinės netoli Džabalijos atskleidžia Gazos krikščionių meninius pasiekimus ankstyvosios islamo eros metu.

Kasinėjimų metu buvo aptiktas Bizantijos vienuolynas, kurio mozaikas dabar saugo smėlis.Jabalya Mosaic  Programme of Assistance to the Palestinian People. p.6. 2004.

2022 m. buvo restauruota V a. Bizantijos bažnyčia su mozaikomis ir graikiškais religiniais tekstais.

 Istorija 
Džabalija buvo žinoma dėl derlingos žemės ir citrinmedžių. XIV a. pr. mameliukų gubernatorius Sandžaras al Jauli valdė vietovę ir dalį jos žemės patikėjo al Šamos mečetei. Senovinė Omari mečetė buvo sunaikinta per Izraelio bombardavimus 2014 m.

1517 m. Džabalija prijungta prie Osmanų imperijos.

2006 m. Džabalija buvo masinių protestų dėl oro antskrydžių prieš kovotojų namus vieta.

2021 m. 7 žmonės žuvo nuo „Hamas“ raketos.

2023 m. spalio 31 d. Izraelis surengė oro antskrydį prieš Džabalijos pabėgėlių stovyklą. Pasak Izraelio gynybos pajėgų, per smūgį žuvo aukštas „Hamas“ lyderis Ibrahimas Biaris. Palestiniečių sveikatos pareigūnų teigimu, žuvo 50 žmonių, o 150 buvo sužeisti.

 Šaltiniai 

Kategorija:Palestinos miestai